ai4bharat/Pralekha huggingface dataset:
गृह मंत्रालय
केंद्रीय गृहमंत्री आणि सहकार मंत्री अमित शहा यांनी पद्म पुरस्कारप्राप्त मान्यवरांचे केले अभिनंदन
केंद्रीय गृहमंत्री आणि सहकार मंत्री अमित शहा यांनी पद्म पुरस्कारप्राप्त मान्यवरांचे अभिनंदन केले आहे. पंतप्रधान नरेंद्र मोदी यांच्या नेतृत्वाखालील केंद्र सरकारने पद्म पुरस्कारांची नाळ सामान्य माणसांशी जोडण्यासाठी खरोखर विशेष प्रयत्न केले,असे शहा यांनी म्हटले आहे.
आपल्या ट्विटर संदेशांच्या मालिकेत अमित शहा यांनी म्हटले आहे, "आणीबाणीला विरोध करण्यापासून ते विविध पदांवर काम करत देशाच्या प्रगतीला हातभार लावणाऱ्या स्वर्गीय जॉर्ज फर्नांडिसजींचे जीवन म्हणजे देशाप्रति निस्वार्थ सेवेचे उदाहरण आहे. त्यांना मोदी सरकारने पद्मविभूषण पुरस्काराने सन्मानित केले आहे ही मोठी आनंदाची बाब आहे."
अमित शहा यांनी पुढे म्हटले आहे की, "स्वर्गीय अरुण जेटली यांनी कायदा अर्थशास्त्र आणि इतर क्षेत्रांमधील आपले ज्ञान व अनुभव यांच्या योगे देशाच्या विकासात संस्मरणीय योगदान दिले आहे. मोदी सरकारने त्यांना पद्म विभूषणने सम्मानित करत स्तुत्य पाऊल उचलले आहे.
भारताच्या विकासाप्रति त्यांची समर्पित वृत्ती आम्हाला नेहमीच प्रेरणादायी असेल.
स्वर्गीय सुषमा स्वराज यांनी आपले आयुष्य देशाची सेवा आणि जनतेच्या कल्याणासाठी वेचले, परराष्ट्र व्यवहार मंत्री या नात्याने त्यांनी परराष्ट्र मंत्रालयाला सामान्य माणसांशी जोडले आणि या कार्यासाठी त्या नेहमीच आठवणीत राहतील."
केंद्रीय गृहमंत्र्यांनी असेही म्हटले आहे की आज गुजरातसाठी मोठा आनंदाचा दिवस आहे, गफुरभाई एम भिखिया, सरिता जोशी, सुधिर कुमार जैन, शाहबुद्दिन राठोड, डॉक्टर एच एम देसाई, याझदी नौशीरवान करंजिया, नारायण जे जोशी 'करयाल' आणि डॉक्टर गुरदीप सिंह यांना मोदी सरकारने त्यांच्या विशेष योगदानाबद्दल बद्दल पद्मश्री देऊन सन्मानित केले आहे.
पर्यावरण, वन एवं जलवायु परिवर्तन मंत्रालय
परिसंस्थेचे संरक्षण आणि पुनः स्थापन केल्याने हवामान बदलाचे प्रमाण कमी होण्यास आणि त्याच्या प्रभावांचा सामना करण्यास मदत होऊ शकते- भूपेंद्र यादव
परिसंस्थांचे संरक्षण आणि पुनः स्थापन केल्याने आपल्याला हवामान बदलाचे प्रमाण कमी करण्यास आणि त्याच्या प्रभावांचा सामना करण्यास मदत होऊ शकते, असे केंद्रीय पर्यावरण, वने आणि हवामान बदल विषयक मंत्री भूपेंद्र यादव यांनी म्हटले आहे. जपानमधील सपोरो येथे हवामान, ऊर्जा आणि पर्यावरण या विषयावरील जी 7 मंत्र्यांच्या बैठकीतील पूर्ण सत्रात ते बोलत होते. हवामान बदलाशी संबंधित समस्यांचे निराकरण आपण पर्यावरणीय कृतीसह सर्वसमावेशकपणे करणे महत्त्वाचे असून जी 7 देशांच्या हवामान, ऊर्जा आणि पर्यावरण मंत्र्यांच्या या बैठकीच्या चर्चेच्या केंद्रस्थानी हा विचार असेल, असा विश्वास त्यांनी व्यक्त केला.
हवामान बदल, मरुस्थलीकरण आणि जैवविविधता नष्ट होणे या गोष्टी एकमेकांशी घट्ट जोडल्या गेल्या आहेत आणि मानवतेसमोरील आव्हाने आहेत, असे यादव यांनी सांगितले. या आव्हानांना प्रत्युत्तर म्हणून, तत्त्वांवर आधारित, सहमत अभिमुख दृष्टिकोनातून रिओ करारांनी उल्लेखनीय प्रगती केली आहे, असे ते म्हणाले.
मॉन्ट्रियल येथील सीबीडी परिषदेत आपण जागतिक जैवविविधता आराखडा स्वीकारला आणि शर्म अल शेख येथे कॉप 27 मध्ये नुकसान आणि नुकसान निधी यासारख्या मुद्द्यांवर महत्त्वपूर्ण निर्णय घेण्यात आले. मात्र, अजून मोठा पल्ला गाठायचा असल्याचे ते म्हणाले.
भारताने आपल्या जी -20 अध्यक्षतेखाली, हा दृष्टीकोन स्वीकारला आहे आणि जमिनीचा ऱ्हास रोखणे, परिसंस्था पुनः स्थापन करणे आणि जैवविविधता समृद्ध करणे या प्राधान्य क्षेत्रांमध्ये शमन आणि अनुकूलन समाविष्ट केले आहे, असे यादव यांनी सांगितले. हा दृष्टिकोन शाश्वत आणि नील अर्थव्यवस्थेला, संसाधन कार्यक्षमता आणि चक्रीय अर्थव्यवस्थेला चालना देतो आणि पर्यावरण पूरक जीवनशैली  या संकल्पनेसह हवामान बदलाचा विषय मुख्य प्रवाहात आणून महत्त्वाकांक्षी, निर्णायक आणि कृती-केंद्रित पद्धतीने हवामान बदलांच्या प्रभावांवर मार्ग काढण्यास प्रोत्साहन देतो, असे त्यांनी सांगितले.
इतिहासाचे अवलोकन केले तर भारत हा या कुठल्याही समस्येचा भाग राहिलेला नाही, मात्र उपाय योजण्यात तो सहभागी राहिलेला आहे. भारताने देशअंतर्गत कठोर योजना हाती घेतल्या आहेत, स्वतःसाठी महत्त्वाकांक्षी लक्ष्ये निश्चित केली आहेत आणि विविध उपक्रमांद्वारे आंतरराष्ट्रीय कृतींनाही भारत गती देत आहे, असे यादव म्हणाले.
प्रोजेक्ट टायगरच्या 50 वर्षांच्या निमित्ताने आंतरराष्ट्रीय व्याघ्र कुळ आघाडीचा प्रारंभ झाला. व्याघ्रकुळ आणि त्यांच्या निवासस्थानांचे संरक्षण केल्याने पृथ्वीवरील काही सर्वात महत्वाच्या नैसर्गिक परिसंस्था सुरक्षित होऊ शकतात ज्यामुळे नैसर्गिक हवामान बदलाची प्रतिकूलता कमी होऊन लाखो लोकांसाठी पाणी आणि अन्न सुरक्षा, आणि वन समुदायांना उपजीविका आणि उदरनिर्वाह यांचे संरक्षण होऊ शकते, या वस्तुस्थितीमध्ये या आघाडीचे मूळ असल्याचे यादव यांनी सांगितले.
निर्णायक कारवाई करण्यासाठी देश-आधारित दृष्टीकोन सुनिश्चित करणे महत्त्वाचे आहे. संपूर्ण जगावर परिणाम करणारे निर्णय घेत असताना कोणीही पिछाडीवर राहणार नाही, याची सुनिश्चिती आवश्यक असल्याचे यादव यांनी सांगितले.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 4 ऑगस्ट 2022
|
|
- 205.22 cr Total Vaccine doses  have been administered so far under Nationwide Vaccination Drive
- 38,20,676 doses administered in last 24 hours
- India's Active caseload currently stands at 1,36,478
- Active cases stand at 0.31%
- Recovery Rate currently at 98.50%
- 20,419 recoveries in the last 24 hours increases Total Recoveries to
- 4,34,24,029
- 19,893 new cases recorded in the last 24 hours
- Daily positivity rate 
- Weekly Positivity Rate 
- 87.67 cr Total Tests conducted so far; 4,03,006 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी सात वाजेपर्यंत आलेल्या तात्पुरत्या अहवालानुसार, भारतातील कोविड प्रतिबंधक लसीकरणाने 205.22कोटीहून  अधिक मात्रांचा टप्पा पार केला आहे आणि एकूण 2,72,07,336 सत्रांतून हे साध्य केले आहे.
12 ते14 वर्षे वयोगटातील किशोरांसाठी कोविड प्रतिबंधक लसीकरण 16 मार्च 2022 रोजी सुरू करण्यात आले. आतापर्यंत, 3.92 कोटी  पौगंडावस्थेतील मुलांना कोविड-19 चा पहिली मात्रा देण्यात आली. त्याचप्रमाणे, 18 ते 59 वयोगटातील नागरिकांना कोविड-19 ची वर्धित मात्रा देण्यास 10 एप्रिल 2022 रोजी सुरूवात झाली.
भारतातील उपचाराधीन रूग्णांची संख्या सध्या1,36,478 इतकी आहे. देशातील पाॅझिटीव्ह रुग्णांच्या तुलनेत सक्रीय रूग्णांची टक्केवारी 0.31 टक्के इतकी आहे.
परिणामी, भारतात रुग्ण कोविडमुक्त होण्याचा दर 98.50 टक्के इतका आहे. गेल्या 24 तासात, 20,419 रूग्ण कोविडमुक्त झाले असून कोविडमुक्त रूग्णांची एकत्रित संख्या  आता 4,34,24,029 इतकी आहे.
गेल्या 24 तासात, 19,893 नवीन कोविड रूग्णांची नोंद झाली आहे.
गेल्या 24 तासात, 4,03,006 कोविड चाचण्या घेण्यात आल्या. भारताने आतापर्यंत एकूण 87.67 कोटी  चाचण्या घेतल्या आहेत.
साप्ताहिक पॉझिटिव्हिटी दर सध्या 4.64 टक्के इतका आहे. तर दैनंदिन पॉझिटिव्हिटी दर 4.94 टक्के इतका नोंदवला गेला आहे.
इतर अपडेट्स :-
S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
रस्ते वाहतूक आणि महामार्ग मंत्रालय
वाहन भंगारात काढण्याचे धोरण सर्वांसाठीच लाभदायक असून सर्व संबंधितांनी पुढे येऊन या धोरणाला पाठिंबा द्यावा : गडकरी यांचे आवाहन
नवी दिल्ली, 25 सप्टेंबर 2023
वाहन भंगारात काढण्याचे धोरण सर्वांसाठीच लाभदायक असून सर्व संबंधितांनी पुढे येऊन या धोरणाला पाठिंबा द्यावा असे आवाहन केंद्रीय रस्ते वाहतूक आणि महामार्ग मंत्री नितीन गडकरी यांनी केले आहे . आज नवी दिल्लीत संबंधितांच्या सल्लामसलत सत्राला ते संबोधित करत होते. वाहनांसाठी लवचिक मागणी निर्माण करण्यासाठी मंत्रालयाने महामार्गांचे जागतिक दर्जाचे जाळे तयार करणे, बसेसचे विद्युतीकरण आणि वाहनांची अनिवार्य स्वयंचलित फिटनेस चाचणी यांसारखे अनेक उपक्रम हाती घेतले आहेत, अशी माहिती त्यांनी दिली. वाहन निर्माण उद्योगातील मूळ उपकरण उत्पादकांनी  त्यांची उत्पादन क्षमता वाढवण्याच्या दिशेने काम केले पाहिजे आणि देशाला जगातील सर्वात मोठा वाहन उद्योग होण्यासाठी मदत केली पाहिजे, असेही ते म्हणाले.
या धोरणामुळे वाहन निर्मिती क्षेत्राला सर्वात जास्त फायदा मिळणार असल्यामुळे या क्षेत्राने पुढाकार घेऊन, स्वयंचलित चाचणी केंद्रे  आणि नोंदणीकृत व्हेईकल स्क्रॅपिंग फॅसिलिटीज  उभारण्यासाठी अधिकाधिक गुंतवणुक आणि नागरिकांमध्ये त्यांच्या डीलर नेटवर्कद्वारे या धोरणाच्या फायद्यांबाबत जागरूकता निर्माण करणे आणि स्क्रॅपिंग केलेल्या वाहनांवर नागरिकांना मिळवलेल्या ठेव प्रमाणपत्रावर सवलत या 3 बाबींवर या धोरणाचे समर्थन करावे, असे गडकरी यावेळी म्हणाले.
सचिव अनुराग जैन यांनी वाहन उद्योगाला देशभरात भंगार केंद्रे आणि स्वयंचलित चाचणी केंद्रे स्थापन करण्यासाठी प्रोत्साहित केले. वाहन स्क्रॅपिंग धोरणामुळे वाहन विक्री सुमारे 8% वाढेल आणि देशाच्या सकल देशांतर्गत उत्पादनात सुमारे 0.5% योगदान देईल अशी अपेक्षा आहे आणि म्हणूनच वाहन निर्माण उद्योगातील मूळ उपकरण उत्पादकांनी  या धोरणाला संपूर्ण समर्थन देणे आवश्यक आहे.S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 57
अंतराळ विभाग
महासागरांवर देखरेख ठेवणाऱ्या अर्थ ऑब्झर्वेशन सॅटेलाईट-6 असे नामकरण करण्यात आलेल्या तिसऱ्या पिढीतील भारतीय उपग्रहाचे आज भूविज्ञान मंत्रालयाच्या भागीदारीत भारतीय अंतराळ संशोधन संस्थेकडून प्रक्षेपण करण्यात आले.
महासागरांवर देखरेख ठेवणाऱ्या अर्थ ऑब्झर्वेशन सॅटेलाईट-6  असे नामकरण करण्यात आलेल्या तिसऱ्या पिढीतील भारतीय उपग्रहाचे आज भारतीय अंतराळ संशोधन संस्थेकडून  भूविज्ञान मंत्रालय आणि इतरांसोबत भागीदारीत प्रक्षेपण करण्यात आले. श्रीहरिकोटा येथील सतीश धवन अंतराळ केंद्राच्या पहिल्या प्रक्षेपण तळावरून हे प्रक्षेपण करण्यात आले.
महासागर देखरेख मोहीम ओशनसॅट-1 किंवा आयआरएस-पी4 आणि ओशनसॅट-2 या अनुक्रमे 1999 आणि 2009 मध्ये प्रक्षेपित करण्यात आलेल्या उपग्रह मोहीमांचा हा पुढचा टप्पा आहे. आपली क्षमता सिद्ध केलेल्या पीएसएलव्ही  या प्रक्षेपकाच्या 56व्या  प्रक्षेपणांतर्गत हे प्रक्षेपण करण्यात आले. पीएसएलव्ही-सी54 अस नाव देण्यात आलेल्या आजच्या प्रक्षेपणांतर्गत ओशनसॅट-3 सोबत लहान उपग्रहांचे देखील प्रक्षेपण करण्यात आले. समुद्रसपाटीपासून 740 किलोमीटर उंचीवर ध्रुवीय कक्षेमध्ये ओशनसॅट-3 या उपग्रहाला सोडण्यात आले. या उपग्रहाचे वजन 1100 किलो असून ओशनसॅट-1 पेक्षा तो किंचित जड आहे. या मालिकेंतर्गत पहिल्यांदाच यामध्ये महासागराची पाहणी करणारे तीन सेन्सर्स म्हणजे ओशन कलर मॉनिटर, सी सर्फेस टेंपरेचर मॉनिटर आणि केयू-बँड स्कॅटरोमीटर बसवण्यात आले आहेत. यामधील 360एम स्पाशल रिजॉल्युशन आणि 1400 किमी स्वाथ असलेला 13 चॅनेल ओसीएम पृथ्वीवर दिवस असलेल्या भागाची पाहणी करेल आणि महासागरातील सागरी परिसंस्थेतील सजीवांच्या अन्नसाखळीचा मूलभूत घटक असलेल्या महासागरी शैवालाच्या वितरणाबाबतची महत्त्वाची माहिती पुरवेल.
केंद्रीय विज्ञान आणि तंत्रज्ञान राज्यमंत्री, भूविज्ञान, पंतप्रधान कार्यालय, कार्मिक, सार्वजनिक तक्रार निवारण, निवृत्तीवेतन, अणुउर्जा आणि अंतराळ राज्यमंत्री डॉ. जितेंद्र सिंह यांनी जम्मूमधून इस्रो आणि भूविज्ञान मंत्रालयाचे या यशस्वी प्रक्षेपणाबद्दल अभिनंदन करणारा संदेश पाठवला आणि त्यांचे आभार मानले.
राष्ट्रपती कार्यालय
राष्ट्रपती रामनाथ कोविंद यांनी घेतली इक्विटोरीयल गिनीच्या राष्ट्रपतींची भेट
नवी दिल्ली, 8 एप्रिल 2018
राष्ट्रपती रामनाथ कोविंद यांनी आज इक्विटोरीयल गिनीचे राष्ट्रपती टेओदारो ओबीयांग न्यूएमा मबासोगो यांची राजधानी मलाबो इथे भेट घेतली. यावेळी राष्ट्रपती रामनाथ कोविंद यांना, इक्विटोरीयल गिनी सरकार कडून बिगर नागरिकांना दिला जाणारा सर्वोच्च सन्मान प्रदान करण्यात आला.
राष्ट्रपतींच्या नेतृत्वाखालील प्रतिनिधी मंडळ स्तरावरही चर्चा झाली.इक्विटोरीयल गिनी समवेतच्या संबंधांना भारत सर्वोच्च महत्व देत असल्याचे त्यांनी यावेळी सांगितले. इक्विटोरीयल गिनी समवेत विकासात्मक सहकार्य भागीदारी वृद्धिंगत करण्यासाठी भारत उत्सुक असल्याचे राष्ट्रपतींनी एका कार्यक्रमात बोलताना सांगितले. कृषी,खाण, आरोग्य,माहिती तंत्रज्ञान या क्षेत्रात इक्विटोरीयल गिनीला, भारत,सर्वतोपरी सहकार्य करेल असे आश्वासन राष्ट्रपतींनी दिले. इक्विटोरीयल गिनीच्या संसद सदस्यांनाही राष्ट्रपती संबोधित करणार आहेत.
राष्ट्रपती, आफ्रिकी तीन देशांच्या दौऱ्याच्या पहिल्या टप्यात काल इक्विटोरीयल गिनीमधे दाखल झाले आहेत.इक्विटोरीयल गिनीला भेट देणारे ते पहिले भारतीय राष्ट्रपती आहेत.या दौऱ्यात ते स्वाझीलँड आणि झांबिया या देशांनाही भेट देणार आहेत.
NS/NC/PK
(Visitor Counter : 37
उपराष्ट्रपती कार्यालय
वैशाखी, विशू, पुथंडू, मासादि, वैशाखडी आणि बहाग बिहू या सणांच्या निमित्ताने, उपराष्ट्रपतींनी देशवासियांना दिल्या शुभेच्छा
नवी दिल्ली, 13 एप्रिल, 2020
देशाच्या विविध भागात आज आणि उद्या साजऱ्या होत असलेल्या वैशाखी, विशू, पुथंडू, मासादि, वैशाखडी आणि बहाग बिहू या सणांच्या निमित्ताने उपराष्ट्रपती एम.वेंकैय्या नायडू यांनी देशवासियांना शुभेच्छा दिल्या आहेत.
“देशभर साजऱ्या होत असलेल्या वैशाखी, विशू, पुथंडू, मासादि, वैशाखडी आणि बहाग बिहू सणांच्या आनंदी पर्वाच्या निमित्ताने मी देशवासियांचे अभिनंदन करून शुभेच्छा देत आहे.
नववर्षाच्या आगमनानिमित्त साजरे केले जाणारे हे सण नव्या पर्वाची आणि नव्या आशांची भेट घेऊन येतात. पिकांच्या सुगीसोबत हे सण निसर्गाचे सौंदर्य आणि विपुलतेचा उत्सव साजरा करतात.
देशाच्या विविध भागांतील जनता नॉवेल कोरोना विषाणूच्या संकटाशी लढत असताना आलेले हे सण आपल्या मनाला नव्याने उभारी घ्यायची ताकद देतात आणि जीवनाची नवी दिशा दाखवतात.
आगामी वर्ष आपणा सर्वांसाठी समृद्धता घेऊन येईल आणि आपल्यावर निसर्गाची मुक्तहस्ते उधळण होईल अशी आशा मी या निमित्ताने व्यक्त करतो. येणारे वर्ष आपल्यामध्ये निस्वार्थी वृत्ती, दयाळूपणा, करुणाशीलता आणि संवेदनशीलता या गुणांची रुजवात करो आणि आपल्या जीवनात शांतता, एकांतता, समृद्धी आणि आनंदाची भेट घेऊन येवो, अशी प्रार्थना मी करतो.
हे नववर्ष आपण सगळ्यांनी आपापल्या घरात आपल्या प्रियजनांसोबत राहून साजरे करूया आणि ते करताना मोठे उत्सव आयोजित करणे किंवा खूप लोकांचे एकत्र येणे टाळण्याचा निग्रह पाळूया.
घरात राहा, सुरक्षित राहा.” अशा शब्दात उपराष्ट्रपतींनी पाठविलेल्या संदेशात त्यांच्या भावना व्यक्त केल्या आहेत.
U.Ujgare/S.Chitnis/D.Rane
(Visitor Counter : 47
पंतप्रधान कार्यालय
पंतप्रधानांचा ओदिशा दौरा: तालचेर खत प्रकल्पाचे पुनर्निर्माण आणि झारसुगुडा विमानतळाचे उद्घाटन
(नवी दिल्ली, 22 सप्टेंबर 2018
पंतप्रधान नरेंद्र मोदी यांनी आज ओदिशा राज्याचा दौरा केला. तालचेर येथे त्यांच्या हस्ते तालचेर खत निर्मिती प्रकल्पाच्या पुनर्विकासाचे काम सुरू झाले.
या खत प्रकल्पाचे रखडलेले काम पुन्हा सुरू होणे कृषी क्षेत्रासाठी अत्यंत महत्त्वाचे पाऊल असल्याचे सांगत त्यांनी याबद्दल आनंद व्यक्त केला. ज्या आशाआकांक्षा अनेक वर्षांपूर्वी पूर्ण व्हायला हव्या होत्या त्या आमचे सरकार आता पूर्ण करत आहे, असे पंतप्रधान यावेळी म्हणाले. भारताला विकासाच्या नव्या उंचीवर घेऊन जाण्याचे सरकारचे ध्येय आहे आणि खत निर्मितीसारखे प्रकल्प देशाच्या विकासाच्या केंद्रस्थानी असतात असे पंतप्रधानांनी सांगितले. या नव्या प्रकल्पात अत्याधुनिक तंत्रज्ञानाचा वापर केला जाईल, अशी माहिती त्यांनी दिली.
झारसुगुडा येथे पंतप्रधानांच्या हस्ते झारसुगुडा विमानतळाचे उद्घाटन झाले आणि झारसुगुडाहून रायपूरसाठी रवाना झालेल्या पहिल्या विमानाला पंतप्रधानांनी हिरवा झेंडा दाखवला. त्यानंतर गर्जनबहाल कोळसा खाण तसेच झारसुगुडा-बारापल्ली-सरदेगा रेल्वे मार्गाचे लेाकार्पणही त्यांच्या हस्ते झाले. दुलंगा कोळसा खाणीत कोळसा उत्पादन आणि वाहतूक व्यवस्थेची कोनशिलाही त्यांच्या हस्ते बसवण्यात आली.
झारसुगुडा विमानतळाचे उद्घाटन आणि इतर विकास प्रकल्पांचा शुभारंभ करताना आपल्याला विशेष आनंद होत आहे, असे ते म्हणाले. या प्रकल्पांमुळे ओदिशाच्या जनतेला लाभ मिळेल, असा विश्वास त्यांनी व्यक्त केला.
देशातील नागरी हवाई क्षेत्रात आमूलाग्र बदल घडत असून त्याचे थेट लाभ सव्वाशे कोटी भारतीयांना मिळणार आहेत, असे त्यांनी सांगितले.
झारसुगुडा येथील विमानतळामुळे ओडिशातील जनतेच्या गरजा पूर्ण होतील. सर्वांगिण विकासासाठी दळणवळण व्यवस्था मजबूत असणे अत्यंत आवश्यक आहे, असे ते म्हणाले. देशभरातच दळणवळण व्यवस्था उत्तम आणि आधुनिक करण्यासाठी सरकारने महत्त्वाचे निर्णय घेतले आहेत, असे पंतप्रधानांनी सांगितले.
B.Gokhale/R.Aghor/P.Kor
आरोग्य आणि कुटुंब कल्याण मंत्रालय
कोविड-19 साठी नेमलेल्या मंत्रीगटाची डॉ.हर्षवर्धन यांच्या अध्यक्षतेखाली 28 वी बैठक
नवी दिल्ली, 7 जून 2021
कोविड-19 साठी नेमलेल्या उच्च-स्तरीय मंत्रीगटाची 28 वी बैठक केंद्रीय आरोग्य आणि कुटुंब कल्याण मंत्री डॉ.हर्ष वर्धन यांच्या अध्यक्षतेखाली दूरदृश्य प्रणालीच्या माध्यमातून आज नवी दिल्ली येथे पार पडली. केंद्रीय परराष्ट्र व्यवहार मंत्री डॉ.एस.जयशंकर, केंद्रीय गृह आणि शहरी व्यवहार नागरी हवाई उड्डयन आणि केंद्रीय वाणिज्य तसेच उद्योग राज्यमंत्री हरदीप एस पुरी, आणि केंद्रीय गृह व्यवहार राज्यमंत्री नित्यानंद राय तसेच केंद्रीय आरोग्य आणि कुटुंब कल्याण राज्यमंत्री अश्विनी कुमार चौबे हे देखील या बैठकीला उपस्थित होते.
कोविड-19 आजाराला प्रतिबंध करण्यासाठी भारत करत असलेल्या प्रयत्नांची थोडक्यात माहिती त्यांनी उपस्थितांना दिली. “रोगमुक्ती दर सतत वाढत असून आज तो 93.94% आहे. गेल्या 24 तासांत केवळ 1 लाखहून थोड्या अधिक  नव्या कोविड बाधितांची नोंद झाली असून हा गेल्या 61 दिवसांतील नीचांक आहे. गेल्या 24 तासांत 1,74,399 रुग्ण कोविड मुक्त झाले असून आपल्या देशात सध्या मृत्यूदर 1.20% इतका आहे. एका दिवसांत कोविड मुक्त होणाऱ्यांची संख्या आज सलग 25 व्या दिवशी दैनंदिन पातळीवर नव्या कोविड बाधीतांपेक्षा जास्त राहिली आहे.”
सक्षम मंत्रीगट - 8 चे अध्यक्ष आणि केंद्रीय माहिती तसेच प्रसारण मंत्रालायचे सचिव अमित खरे यांनी देशातील दळणवळण विभागाच्या प्रयत्नांची थोडक्यात माहिती दिली. ह्या प्राणघातक आजाराशी लढा देताना “संपूर्णतः सरकार” दृष्टीकोन समोर ठेवून काम केल्याबद्दल खरे यांनी सर्व केंद्रीय मंत्रालये, सार्वजनिक क्षेत्रात्तील उपक्रम, स्वायत्त संस्था तसेच राज्य सरकारे, जिल्हा प्रशासन आणि जनसंपर्क संस्थांचे कौतुक केले. देशाच्या ग्रामीण तसेच आदिवासी भागावर लक्ष केंद्रित करण्याच्या गरजेवर भर देतानाच, कोविड योग्य वर्तणुकीचे पालन करण्याचा संदेश या भागांमध्ये पोहोचविण्यासाठी सामाजिक नेते आणि स्थानिक पातळीवरील प्रभावी व्यक्तिमत्वे, आघाडीवरील कर्मचारी, सहकारी संस्था, पंचायत राज प्रतिनिधी आणि ग्राहकोपयोगी वस्तूंच्या कंपन्या, किरकोळ विक्रेते, व्यापारी संस्था, इत्यादींना सहभागी करून घ्यावे असे त्यांनी सांगितले. केंद्रीय माहिती आणि प्रसारण विभागाच्या पत्र सूचना कार्यालय, आकाशवाणी, दूरदर्शन इत्यादी माध्यम संस्था आणि त्यांची प्रादेशिक कार्यालये यांनी जनसामान्यांपर्यंत खरी माहिती पोहोचविण्यासाठी केलेल्या कामाचा देखील त्यांनी ठळकपणे उल्लेख केला.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
युवा व्यवहार आणि क्रीडा मंत्रालय
गेल्या तीन वर्षांत महाराष्ट्र राज्याकरिता एका खेलो इंडिया राज्य उत्कृष्टता केंद्रासह अनेक प्रकल्पांना मंजुरी देण्यात आली: केंद्रीय मंत्री अनुराग ठाकूर
नवी दिल्ली, 8 फेब्रुवारी 2022
केंद्रीय युवा व्यवहार आणि क्रीडा मंत्रालयाने गेल्या तीन वर्षांच्या कालावधीत महाराष्ट्र राज्याकरिता, खेलो इंडिया केंद्रांच्या स्थापनेसाठीचे 36 प्रस्ताव, एक खेलो इंडिया राज्य उत्कृष्टता केंद्र उभारण्यासाठीचा एक प्रस्ताव आणि क्रीडाविषयक पायाभूत सुविधा निर्मितीचे 11 प्रकल्प मंजूर केले आहेत.
खेलो इंडिया योजना ही मागणी आधारित योजना असून या योजनेअंतर्गत सादर झालेले प्रस्ताव विचारात घेताना या प्रस्तावांची तंत्रज्ञानविषयक व्यवहार्यता, निर्धारित मानकांची पूर्तता तसेच निधीची उपलब्धता यांच्या आधारावर निर्णय घेतला जातो.
केंद्रीय युवा व्यवहार आणि क्रीडा मंत्री अनुराग ठाकूर यांनी आज लोकसभेत एका प्रश्नाच्या लिखित उत्तराद्वारे ही माहिती दिली.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
कंपनी व्यवहार मंत्रालय
2015-16 आणि 2016-17 वर्षासाठी कर परतावे न भरणाऱ्या 2,25,910 कंपन्यांवर कंपनी व्यवहार मंत्रालयाची नजर
नवी दिल्ली, 3 ऑगस्ट 2018
2015-16 आणि 2016-17 वर्षासाठी कर परतावे न भरणाऱ्या 2,25,910 कंपन्यांवर कंपनी व्यवहार मंत्रालय कारवाई करणार आहे. कंपनी व्यवहार राज्यमंत्री पी.पी.चौधरी यांनी आज लोकसभेत ही माहिती दिली. 2017-18 या वर्षात 2.97 लाख कंपन्यांनी 2 किंवा त्यापेक्षा जास्त आर्थिक वर्षासाठी वित्तीय विवरण पत्रे किंवा वार्षिक परतावे भरलेले नाहीत. त्यापैकी 2,26,166 कंपन्यांचे नाव रजिस्ट्रार्स ऑफ कंपनीज  मधून वगळण्यात आले आहे.
महाराष्ट्रातील 1,36,335 कंपन्यांनी गेल्या वर्षभरात वित्तीय विवरण पत्रे सादर केली आहेत. 62001 कंपन्यांनी ती सादर केलेली नाहीत. 1,37,122 कंपन्यांनी वार्षिक परतावे सादर केले आहेत तर 61,149 कंपन्यांनी ते सादर केलेले नाहीत.
M.Chopade/M.Pange/P.Malandkar
(Visitor Counter : 59
पंतप्रधान कार्यालय
प्रधानमंत्री राष्ट्रीय बाल पुरस्कार विजेत्यांसोबत पंतप्रधान 25 जानेवारीला साधणार संवाद
पंतप्रधान श्री. नरेंद्र मोदी दिनांक 25 जानेवारी 2021 रोजी दुपारी 12 वाजता राष्ट्रीय बाल पुरस्कार विजेत्यांसोबत दूरदृष्य प्रणालीद्वारे संवाद साधणार आहेत. केंद्रीय महिला आणि बालविकास मंत्री देखील यावेळी उपस्थित राहणार आहेत.
भारत सरकार प्रधानमंत्री राष्ट्रीय बाल पुरस्कार अंतर्गत नवनिर्माण, शैक्षणिक यश, क्रीडा, कला आणि संस्कृती, सामाजिक सेवा आणि शौर्य या क्षेत्रात वैशिष्ट्यपूर्ण क्षमता दाखविणाऱ्या आणि उल्लेखनीय कामगिरी करणाऱ्या मुलांना बाल शक्ती पुरस्कार प्रदान करते.यावर्षी देशभरातील 32 अर्जदारांची विविध क्षेत्रातील कामगिरीमुळे बाल शक्ती पुरस्कारासाठी निवड झाली आहे.
G.Chippalkatti/S.Patgoankar/P.Kor
भारतीय स्पर्धा आयोग
भारताच्या प्रतिस्पर्धा आयोगाची बीओआय अक्सा इन्वेस्टमेंट मॅनेजर्स प्रायव्हेट लिमिटेड आणि बीओआय ट्रस्टी सर्व्हिसेस प्रायव्हेट लिमिटेड द्वारे बँक ऑफ इंडियाच्या संपादनाला मंजुरी
नवी दिल्ली, 10 फेब्रुवारी 2021
भारताच्या प्रतिस्पर्धा आयोगाने आज बीओआय अक्सा इन्वेस्टमेंट मॅनेजर्स प्रायव्हेट लिमिटेड  आणि बीओआय ट्रस्टी सर्व्हिसेस प्रायव्हेट लिमिटेड  द्वारे बँक ऑफ इंडियाच्या  संपादनाला कंपनी कायदा, 2020 कलम 31 अंतर्गत मंजुरी दिली.
या प्रस्तावित एकीकरणात BOI, BOIAXA IM आणि BOIAXA TS चे 49% भाग भांडवल संपादित करतील. परिणामतः BOI कडे BOI AXA IM & BOI AXA TSची एकल मालकी येईल आणि BOI AXA Mutual Fund चे एकल प्रायोजकत्व येईल. या प्रस्तावित एकीकरणापश्चात BOI बँकिंग व्यवसायातच राहील आणि म्युच्युअल फंड तसेच इतर उत्पादनांचे लक्षित व्यक्तीना वितरण करेल.
BOI ही सार्वजनिक क्षेत्रातली बँक असून तिची स्थापना बँकिंग कंपनी कायदा  कायदा, 1970 अंतर्गत झाली आहे. BOI AXA IM ही एक कंपनी कायदा, 1956 अंतर्गत स्थापन झालेली खाजगी कंपनी आहे. ही BOI AXA Mutual Fund या कंपनीची मालमत्ता व्यवस्थापक कंपनी म्हणून काम करते.
BOI AXA TS ही देखील एक खाजगी कंपनी असून, तिची स्थापना कंपनी कायदा, 1956 अंतर्गत झाली आहे. ही कंपनी BOI AXA म्युच्युअल फंड्सना विश्वस्त सेवा पुरवते.
यासंबंधी भारताच्या प्रतिस्पर्धा आयोगाचा विस्तृत अहवाल लवकरच जारी करण्यात येईल.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
सांस्कृतिक मंत्रालय
नेहरू विज्ञान केंद्र मुलांसाठी सर्जनशील विज्ञान कार्यशाळा आयोजित करत आहे
तुमच्या उन्हाळ्याच्या सुट्ट्या नवनिर्मिती करत आणि सर्जनशीलपणे व्यतीत करा
मुंबई, 27 एप्रिल 2022
नेहरू विज्ञान केंद्र या उन्हाळ्याच्या सुटीत मुलांसाठी सर्जनशील विज्ञान कार्यशाळा  आयोजित करत आहे. जेणेकरून मुलांना त्यांच्या सुट्ट्या सर्जनशील पद्धतीने घालवता येतील. या कार्यशाळा ऑफलाइन तसेच ऑनलाइन पद्धतीनेही होणार आहेत.
1 मे 2022 ते 05 जून 2022 या कालावधीत नेहरू विज्ञान केंद्र, मुंबई येथे रोबोटिक्स, थ्रीडी मॉडेलिंग आणि प्रिंटिंग, एरो मॉडेलिंग यासह अनेक मनोरंजक विषयांवर कार्यशाळा आयोजित केल्या जाणार आहेत.
या कालावधीत सर्जनशील चित्रकला आणि हस्तकला , अर्डिनो कार्यशाळा, खेळण्यांच्या कार्यशाळेशिवाय मनोरंजक रसायनशास्त्र आणि, ‘लर्न थ्रू द फन वर्कशॉप',या विषयांवर कार्यशाळा घेण्यात येणार आहेत.
कार्यशाळा आणि पद्धतींचा संपूर्ण तपशील खाली दिला आहे: वेळापत्रकPIB Mumbai | S.Kane/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
दूरसंचार आणि माहिती तंत्रज्ञान मंत्रालय
महाराष्ट्र आणि गोव्यासाठी पोस्टल पेन्शन अदालत
गोवा , 11 फेब्रुवारी 2022
टपाल विभागाचे निवृत्तीवेतनधारक आणि कौटुंबिक निवृत्तीवेतनधारक यांच्यासाठी पन्नासाव्या पोस्टल पेन्शन अदालतीचे आयोजन, 'मुख्य पोस्टमास्तर जनरल, महाराष्ट्र सर्कल, मुंबई' करणार आहेत.
23 मार्च 2022 रोजी दुपारी तीन वाजता 'मुख्य पोस्टमास्तर जनरल, महाराष्ट्र सर्कल,मुंबई- 400 001' यांच्या कार्यालयात भरेल.
महाराष्ट्र आणि गोव्याच्या टपाल विभागात सेवारत असताना मरण पावलेले कर्मचारी, टपाल विभागाचे निवृत्तीवेतनधारक यांपैकी ज्यांना तीन महिन्यांत लाभ मिळाले नसतील त्यांच्याच तक्रारींचे निराकरण सादर पोस्टल पेन्शन अदालतीत करण्यात येईल.
कोविड-19 प्रादुर्भावामुळे पेन्शन अदालतीत प्रत्यक्ष उपस्थिती टाळणे आवश्यक आहे.
सदर पेन्शन अदालतीत केवळ कायदेशीर मुद्द्यांशी संबंधित प्रकरणे विचारात घेतली जाणार नाहीत- अर्थात - वारस. नोशनल पेन्शन. TBOP/MACP बढती. धोरणात्मक विषयांचा अंतर्भाव असलेली पे आणि डिसिप्लिनरी प्रकरणे आणि DPC च्या दुरुस्तीशी संबंधित प्रलंबित प्रकरणे यावेळी विचारात घेतली जाणार नाहीत. निवृत्तिवेतनधारकांनी त्यांच्या तक्रारी स्वतः पाठवायच्या आहेत.  सोबत जोडलेल्या विहित अर्जाच्या तीन प्रती लेखा अधिकारी/सचिव. पेन्शन अदालत चीफ पोस्टमास्तर जनरल, महाराष्ट्र सर्कल- यांचे कार्यालय, मुंबई- जीपीओ इमारत, दुसरा मजला, मुंबई -400 00 या पत्त्यावर 23 फेब्रुवारी 2022 पर्यंत पाठवाव्यात. 23 फेब्रुवारी 2022 नंतर पोहोचलेले अर्ज पेन्शन अदालतीसाठी विचारात घेतले जाणार नाहीत.
|
|
DEPARTMENT OF POSTS
|
|
APPLICATION FORM OF POSTAL PENSION ADALAT
|
|
SR. No
|
|
SUBJECT
|
|
DETAILS TO BE FILLED IN BY THE INDIVIDUAL PENSIONER
|
|
1
|
|
Name of the pensioner/Family pensioner with Designation at the time retirement/Death
|
|
|
|
2
|
|
Name of Post Office from where retired etc and datrer of retirement
|
|
|
|
3
|
|
PPO No.
|
|
|
|
4
|
|
Name of the Post Office from where Pension is being drawn
|
|
|
|
5
|
|
Postal address of the pensioner with phone no.
|
|
|
|
6
|
|
Complaint in brief 
|
|
|
|
7
|
|
Date & signature of the Individual/Pensioner.
|
|
S.Thakur/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
पंतप्रधान कार्यालय
जगाला समजेल अशा भाषेत योगाभ्यास आणि भारतीय औषधांच्या पारंपारिक पद्धती लोकप्रिय करणे गरजेचे आहे: पंतप्रधान
(पंतप्रधान नरेंद्र मोदी यांनी बहुविद्या-शाखीय संशोधनाच्या माध्यमातून योगाभ्यास लोकप्रिय करण्याच्या गरजेचा पुनरुच्चार केला आहे.
एका नागरिकाच्या ट्विटला उत्तर देताना पंतप्रधान म्हणाले:
"बरोबर बोललात. जगाला समजेल अशा भाषेत योगाभ्यास आणि भारतीय औषधांच्या पारंपारिक पद्धती लोकप्रिय करणे गरजेचे आहे. याबद्दल आपल्या लोकांमध्ये मोठ्या प्रमाणावर जागरूकता असल्याचे पाहून मला आनंद झाला आहे.”